മാനാ പട്ടേൽ

ഗുജറാത്തിലെ അഹമ്മദാബാദിൽ നിന്നുള്ള ഇന്ത്യൻ ബാക്ക്‌സ്‌ട്രോക്ക് നീന്തൽക്കാരിയാണ് മാനാ പട്ടേൽ (ജനനം: 18 മാർച്ച് 2000). യൂണിവേഴ്‌സാലിറ്റി ക്വോട്ടയിൽ 2021 ടോക്യോ ഒളിമ്പിക്സ് യോഗ്യത നേടിയ അവർ ഒളിമ്പിക്സ് യോഗ്യത നേടുന്ന ആദ്യ ഇന്ത്യൻ വനിതാ നീന്തൽ താരമാണ്.

 നീന്തൽ ജീവിതം 
ഏഴാമത്തെ വയസ്സിൽ മാനാ പട്ടേൽ നീന്താൻ തുടങ്ങി.

13 വയസുള്ളപ്പോൾ ഹൈദരാബാദിൽ നടന്ന 40 മത് ജൂനിയർ നാഷണൽ അക്വാട്ടിക്സ് ചാമ്പ്യൻഷിപ്പിൽ 200 മീറ്റർ ബാക്ക്‌സ്‌ട്രോക്കിൽ 2: 23.41 സെക്കൻഡിൽ ക്ലോക്ക് ചെയ്ത് 2009 ഓഗസ്റ്റിൽ ടോക്കിയോയിൽ നടന്ന ഏഷ്യൻ ഏജ് ഗ്രൂപ്പ് ചാമ്പ്യൻഷിപ്പിൽ ശിഖ ടാൻഡൻ നേടിയ 2: 26.41 സെക്കൻഡിന്റെ ദേശീയ റെക്കോർഡ് മറികടന്നു. ദേശീയ ഗെയിംസിൽ 50 മീ. ബാക്ക്‌സ്‌ട്രോക്കിലും 200 മീറ്റർ ബാക്ക്‌സ്‌ട്രോക്കിലും സ്വർണം നേടിയിട്ടുണ്ട്. 60-ാമത് ദേശീയ സ്‌കൂൾ ഗെയിംസിൽ (2015) 100 മീറ്റർ ബാക്ക്‌സ്‌ട്രോക്കിൽ സ്വർണ്ണ മെഡലും മാനാ നേടിയിട്ടുണ്ട്. അറുപതാമത് ദേശീയ സ്‌കൂൾ ഗെയിംസിൽ 4 X 100 മീറ്റർ ഫ്രീ സ്റ്റൈൽ റിലേയിൽ മാനാ പട്ടേൽ, രാശി പട്ടേൽ, ഗീതാഞ്ജലി പാണ്ഡെ, ദിൽ‌പ്രീത് കൌർ എന്നിവർ വെള്ളി നേടി.

2015 ൽ ഒളിമ്പിക് ഗോൾഡ് ക്വസ്റ്റിലേക്ക് അവർ തിരഞ്ഞെടുക്കപ്പെട്ടു. പന്ത്രണ്ടാമത് ദക്ഷിണേഷ്യൻ ഗെയിംസിൽ (2016) 4 × 100 മീറ്റർ മെഡ്‌ലി റിലേ 4 × 100 മീറ്റർ ഫ്രീസ്റ്റൈൽ റിലേ എന്നിവയിൽ സ്വർണം; 50 മീറ്റർ, 100 മീറ്റർ, 200 മീറ്റർ ബാക്ക്‌സ്‌ട്രോക്ക് എന്നിവയിൽ വെള്ളി; 50 മീറ്റർ ഫ്രീ സ്റ്റൈലിൽ വെങ്കലം എന്നിവ നേടിയിരുന്നു.

72-ാമത് സീനിയർ നാഷണൽ അക്വാട്ടിക് ചാമ്പ്യൻഷിപ്പ് -2018 ൽ 3 സ്വർണ്ണ മെഡലുകൾ നേടി.

മാന ബാംഗ്ലൂരിൽ നടന്ന പത്താമത് ഏഷ്യൻ ഏജ് ഗ്രൂപ്പ് ചാമ്പ്യൻഷിപ്പ് -2019 ൽ ആറ് മെഡലുകൾ (1 സ്വർണം, 4 വെള്ളി, 1 വെങ്കലം) നേടി.

2016 ഓഗസ്റ്റ് വരെ അവർ 11 അന്താരാഷ്ട്ര, 61 ദേശീയ, 75 സംസ്ഥാന തല മെഡലുകൾ നേടിയിട്ടുണ്ട്.

 സ്വകാര്യ ജീവിതം 
അഹമ്മദാബാദിലെ ഉഡ്ഗാം സ്‌കൂൾ ഫോർ ചിൽഡ്രനിൽ കൊമേഴ്‌സ് പഠിച്ചു. ഗുജറാത്ത് വിദ്യാപീത് നീന്തൽ കേന്ദ്രത്തിൽ കമലേഷ് നാനാവതി പരിശീലകനായിരുന്നു. നിലവിൽ കോച്ച് പീറ്റർ കാർസ്വെല്ലിന്റെ കീഴിൽ മുംബൈയിലെ ഗ്ലെൻമാർക്ക് അക്വാട്ടിക് ഫൌണ്ടേഷനിൽ പരിശീലനം നടത്തുന്നു.

 അവലംബം 

പുറം കണ്ണികൾ

Maana Patel  athlete profile at 2020 Tokyo Olympics

വർഗ്ഗം:ഗുജറാത്തിൽ നിന്നുള്ള കായികതാരങ്ങൾ
വർഗ്ഗം:ഇന്ത്യൻ വനിതാ നീന്തൽ താരങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:2000-ൽ ജനിച്ചവർ